Mojmír Mamojka

Mult. Dr. h. c. prof. JUDr. Mojmír Mamojka, CSc. (* 29. júl 1950, Zvolen) je slovenský právnik, vysokoškolský pedagóg a verejný činiteľ.

Životopis 
V roku 19651968 študoval na Strednej všeobecnovzdelávacej škole vo Zvolene, 19681973 na Právnickej fakulte UK v Bratislave, 1985 CSc., 1989 doc., 1999 prof. V roku 19731975 pôsobil ako právnik čakateľ na Mestskej prokuratúre v Bratislave, 19751977 ako podnikový právnik, 19771985 ako vedúci majetkovo-právneho oddelenia Ministerstva financií, od 1985 odborný asistent Právnickej fakulty UK v Bratislave, 19911997 vedúci katedry, 1997 dekan fakulty. Od roku 2006 poslanec NR SR za, predseda Ústavnoprávneho výboru.

V roku 2006 bol v parlamentných voľbách zvolený za poslanca NR SR za SMER-SD.

Je spoluautorom koncepcie Právnickej fakulty UMB. 13. júla 2004 bol zvolený za dekana tejto fakulty. Za jeho nástupcu bol 16. októbra 2006 zvolený Stanislav Mráz.

Od roku 2006 bol Mamojka dekanom Fakulty práva Janka Jesenského Vysokej školy Danubius. České média ho podozrievajú, že umožnil neštandardné získanie titulu JUDr. poprednému českému politikovi z ČSSD Michalovi Haškovi. Zástupcovia niekoľkých českých univerzít si na Fakultu práv Janka Jesenského Vysokej školy v Sládkovičove niekoľkokrát verejne sťažovali.

Od mája 2014 bol opäť dekanom na Právnickej fakulte Univerzity Mateja Bela.

Po odchode z Ústavného súdu Mamojka ďalej pracuje v akademickej sfére. 1. októbra 2020 na Právnickej fakulte Univerzity Mateja Bela uzavrel zmluvu na rok (po dovŕšení 70 rokov zákon umožňuje uzatvráť s pedagógmi zmluvy len na dobu určitú). Na fakulte bude učiť obchodné právo. Dekan Michal Turošík povedal, že ho Mamojka presvedčil. Turošík bol Mamojkovým poslaneckým asistentom a počas Mamojkovho dekanského pôsobenia bol prodekanom. Na Akadémii Policajného zboru a Právnickej fakulte Univerzity Komenského je Mojmír Mamojka členom vedeckej rady.

Sudca Ústavného súdu 
Po takmer trojročnom spore prezidenta Andreja Kisku s Národnou radou SR o vymenovaní ústavných sudcov 6. decembra 2017 Ústavný súd SR rozhodol, že Kiska musí vymenovať siedmych sudcov zvolených NR SR napriek jeho výhradám o ich odbornosti. Aj keď Kiska rozhodnutie kritizoval, za sudcov 14. decembra vymenoval troch zo zvolených: Mojmíra Mamojku, Miroslava Duriša a Janu Laššákovú.

Mamojka sa 13. mája 2020 s platnosťou ku koncu mesiaca vzdal funkcie sudcu Ústavného súdu. Zo súdu sa rozhodol odísť po tom ako jeho predseda Ivan Fiačan získal odpovede od bezpečnostných zložiek o Mamojkových kontaktoch s Marianom Kočnerom. Podľa Denníka N zavážila správa od SIS vedenej novým riaditeľom Vladimírom Pčolinským. Komunikáciu s Kočnerom Mamojka popieral. Fiačan rozhodoval o podaní návrhu na Mamojkovo disciplinárne stíhanie. Podľa Mamojku však dôvody odchodu boli iné: únava z „mediálnych a konšpiračných tlakov“ ako aj zdravotné problémy s kolenom.

Ocenenie 
 cena Slovenského literárneho fondu
 strieborná medaila UK
 medaila Ministerstva kultúry SR

Dielo 
 Správa národného majetku
 Obchodný zákonník v podnikateľskej praxi

Literatúra 
 Kto je kto v Slovenskej republike

Externé odkazy

Referencie 

Narodenia v 1950
Poslanci NR SR (2006 – 2010)
Poslanci NR SR (2010 – 2012)
Cena Literárneho fondu
Absolventi Právnickej fakulty Univerzity Komenského v Bratislave
Vyučujúci na Právnickej fakulte Univerzity Komenského v Bratislave
Dekani Právnickej fakulty Univerzity Komenského
Dekani Právnickej fakulty Univerzity Mateja Bela v Banskej Bystrici
Dekani Fakulty práva Janka Jesenského Vysokej školy Danubius
Sudcovia Ústavného súdu SR
Slovenskí univerzitní profesori